Tapaukset liittyvät Ranta-ahon mukaan hallituksen vuodelle 2016 kaavailemaan verorikosten tehokkaaseen katumiseen, joka ei koskaan toteutunut. Hallitus halusi vapauttaa rikosoikeudellisesta vastuusta yksityishenkilöt, jotka olisivat itse ilmoittaneet verottajalle ulkomaille sijoittamiensa varojen tuotoista.

Osaa tapauksista on tutkittu KRP:ssä, ja osa on siirretty alueellisille poliisilaitoksille, Ranta-aho sanoo. Rikoskomisario Kari Lintilä Helsingin poliisista kertoo, että Helsingissä on tutkittu noin 14:ää tapausta.

Poliisi: Oikaisuja alettiin tehtailla, vaikka laki ei ollut voimassa



(artikkeli jatkuu alla)

(artikkeli jatkuu alla)

Lintilän mukaan verotuksen oikaisuja alettiin tehtailla jo vuosina 2014–2015. Asianajajat tekivät oikaisuja ihmisten puolesta, jotka halusivat käyttää hyväkseen valmisteilla ollutta tehokasta katumusta, Lintilä selittää. Hänen mukaansa verohallinto alkoi käsitellä oikaisuja, ja osa niistä ratkaistiin, vaikka laki oli vasta valmistelussa.

– Lakihanke kohtasi vastustusta, ja sen valmistelu keskeytettiin, mutta oikaisupyyntöjä oli kuitenkin yhä lukuisia, Lintilä sanoo.

KRP:n Ranta-ahon mukaan osa jutuista on vielä poliisilla, osa syyteharkinnassa ja osan syyttäjät ovat jo ratkaisseet. Lintilän mukaan ainakin yhdessä asiassa on tehty syyttämättäjättämispäätös.

